Հավանական է, որ մարզչի պաշտոնը կստանձնի տեղական անփորձ մասնագետներից որևէ մեկը։ Ասվածի համատեքստում հարց է առաջանում, թե ինչու հավաքականի գլխավոր մարզիչ չի նշանակվում եվրոպացի որևէ փորձառու մասնագետ։ Պատասխանը մեկն է․ որևէ լուրջ մարզիչ չի համաձայնվի աշխատել այնպիսի պայմաններում, երբ ամեն ինչ անմիջականորեն վերահսկվում և տնօրինվում է ՀՖՖ-ի նախագահ Ռուբեն Հայրապետյանի կողմից։ Փաստորեն Ազգային հավաքականի ամբողջ խաղային առօրյան կառուցվում է մեկ անձի քմահաճույքով ու կամքով։ Նա նույնիսկ միջամտում է մարզիչների աշխատանքներին, թույլ չի տալիս հավաքական հրավիրել այս կամ այն ֆուտբոլիստին, ճնշումներ է գործադրում նույնիսկ ֆուտբոլիստների վրա։